Diari Oficial de la Generalitat Valenciana


Sumari del DOGV 5720, del 10-03-2008 (2008/3061)

DECRET 22/2008, de 7 de març, del Consell, pel qual s'aprova l'oferta d'ocupació pública de 2008 per al personal de l'administració de la Generalitat.
------------------------------------------------------------------------------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3061


Data del document
:   07-03-2008

Organisme emissor
:   Conselleria de Justícia i Administracions Públiques

Tipus de document
:   Decret

Correcció d'errades

Anàlisi jurídica

 Descriptors 

:   * medicina del treball
    * treballador social
    * professió administrativa
    * enginyer
    * professió jurídica
    * professió del turisme
    * personal docent
    * comptable
    * patrimoni cultural
    * professió paramèdica
    * personal d'investigació
    * oferta d'ocupació
    * advocat
    * control fiscal
    * farmacèutic
    * administració regional
    * professió de l'urbanisme

DECRET 22/2008, de 7 de març, del Consell, pel qual s'aprova l'oferta d'ocupació pública de 2008 per al personal de l'administració de la Generalitat. [2008/3061]  
L'article 32 de la Llei 15/2007, de 27 de desembre, de la Generalitat, de Pressupostos per a l'exercici 2008, establix que les convocatòries d'ingrés del personal nou es concentraran en els sectors, funcions i grups que es consideren prioritaris o que afecten el funcionament dels servicis públics essencials, i afegix que, en tot cas, el nombre de places de nou ingrés serà com a màxim igual al 100 per 100 de la taxa de reposició d'efectius. Dins d'este límit, l'oferta d'ocupació pública inclourà tots els llocs i places exercits pel personal interí, nomenat o contractat en l'exercici anterior, als quals es referix la lletra a) de l'apartat 1 de l'article 10 de la Llei 7/2007, de 12 d'abril, de l'Estatut Bàsic de l'Empleat Públic, excepte aquells sobre els quals hi haja una reserva de lloc o que estiguen subjectes a processos de provisió.  
Per la seua banda, l'article 59 de la Llei 7/2007, de 12 d'abril, de l'Estatut Bàsic de l'Empleat Públic, establix que en les ofertes d'ocupació pública es reservarà un quota no inferior al cinc per cent de les vacants per a ser cobertes entre persones amb discapacitat i considera com a tals les definides en l'apartat 2 de l'article 1 de la Llei 51/2003, de 2 de desembre, d'igualtat d'oportunitats, no discriminació i accessibilitat universal de les persones amb discapacitat, sempre que superen els processos selectius i acrediten la seua discapacitat i la compatibilitat amb l'exercici de les tasques, de manera que, progressivament, s'aconseguisca el dos per cent dels efectius totals en cada administració pública.  
El present decret ha sigut negociat amb les organitzacions sindicals presents en la Mesa Sectorial de Funció Pública, en la reunió del dia 6 de març de 2008, d'acord amb el que establix l'article 37.1.l) de la Llei 7/2007, de 12 d'abril, de l'Estatut Bàsic de l'Empleat Públic.  
Per tot això, amb els informes favorables de l'Advocacia General de la Generalitat i de la conselleria d'Economia, Hisenda i Ocupació, a proposta del conseller de Justícia i Administracions Públiques i amb la deliberació prèvia del Consell, en la reunió del dia 7 de març de 2008,  
DECRETE  
Article 1. De l'oferta d'ocupació pública  
De conformitat amb el que disposen els articles 22 de la Llei de la Funció Pública Valenciana, Text Refós de 24 d'octubre de 1995, i 8 del II Conveni Col·lectiu per al Personal Laboral al Servici de la Generalitat, en relació amb l'article 70 de la Llei 7/2007, de 12 d'abril, de l'Estatut Bàsic de l'Empleat Públic, així com el que preveu l'article 32 de la Llei 15/2007, de 27 de desembre, de la Generalitat, de Pressupostos per a l'exercici 2008, s'aprova l'oferta d'ocupació pública corresponent a enguany, per a l'àmbit de l'administració de la Generalitat i referida exclusivament als llocs de treball la gestió dels quals està atribuïda a la Direcció General d'Administració Autonòmica.  
Article 2. Contingut de l'oferta  
1. La present oferta d'ocupació pública conté llocs de treball que estan dotats pressupostàriament i inclosos en les relacions de llocs de treball aprovades. Igualment, els llocs d'esta oferta, o bé estan exercits de manera interina o temporal, o bé es tracta de vacants que pertanyen a sectors, funcions i grups que es consideren absolutament prioritaris o afecten el funcionament dels servicis públics essencials.  
2. Els llocs de treball a què es referix l'apartat anterior són els que s'indiquen en l'annex del present decret, en el qual s'expressa la naturalesa funcionarial o laboral, el sector d'administració general o especial, el grup de titulació i, si fa el cas, l'especialitat o la categoria professional, així com el nombre de llocs de l'oferta compresos en cada apartat. El total de llocs d'esta oferta és de 620.  
Article 3. De les convocatòries  
La conselleria de Justícia i Administracions Públiques convocarà els processos selectius que requerisca l'execució de la present oferta d'ocupació pública, d'acord amb el que disposa la Llei 7/2007, de 12 d'abril, de l'Estatut Bàsic de l'Empleat Públic, el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, el Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Consell, i la resta de disposicions que s'apliquen i, per als llocs de naturalesa laboral, segons el que disposa el II Conveni Col·lectiu per al Personal Laboral al Servici de la Generalitat.  
Article 4. Reserva per a la promoció interna  
Es reserva un nombre de llocs de treball que no podrà ser inferior al 40% dels llocs vacants que es convoquen a oposicions o concursos oposicions per a facilitar la promoció interna del personal, de conformitat amb el que disposa l'article 53 del Text Refós de la Llei de la Funció Pública Valenciana i l'article 8 del II Conveni Col·lectiu per al Personal Laboral al Servici de la Generalitat.  
Article 5. Reserva per a discapacitats  
1. Es reserva, com a mínim, un 7 per cent de la totalitat dels llocs previstos en esta oferta d'ocupació pública per a ser coberts per persones amb una discapacitat igual o superior al 33 per cent, sempre que esta siga compatible amb l'exercici de les funcions pròpies dels llocs de treball.   
2. La reserva mínima a què es referix l'apartat anterior podrà desglossar-se, sempre que les funcions pròpies del lloc de treball ho permeten, de la manera següent:  
a) Un mínim del 5% dels llocs contemplats es reservarà per a ser coberts per persones amb una discapacitat física, sensorial o psíquica no prevista en l'apartat següent.  
b) Un mínim del 2% dels llocs contemplats es reservarà per a ser coberts per persones amb una discapacitat que tinga el seu origen en un retard mental.  
Article 6. Desplegament dels processos selectius per a persones amb discapacitat  
1. Les proves selectives destinades a persones amb discapacitat tindran idèntic contingut que les establides per a la resta dels aspirants, sense perjuí de les adaptacions i els ajustos raonables necessaris de temps i mitjans per a la seua realització, per a assegurar que les persones amb discapacitat participen en condicions d'igualtat, a excepció del que disposa l'apartat següent.  
2. En les convocatòries per a l'accés de les persones a què es referix l'apartat 2.b) de l'article anterior, en atenció a la naturalesa de les funcions a exercir, es podrà establir l'exempció d'alguna de les proves o la modulació d'estes, de manera que les proves estiguen dirigides especialment a acreditar que els aspirants tenen els coneixements imprescindibles que els permeten realitzar les tasques pròpies del lloc de treball.  
Article 7. Llocs a cobrir mitjançant procediments específics  
El sistema de selecció dels llocs que figuren en l'annex III, corresponents al Cos d'Advocats de la Generalitat, Cos d'Inspectors de Tributs de la Generalitat, Cos d'Interventors i Auditors de la Generalitat i de Col·laborador Científic Adjunt, es realitzarà de conformitat amb la seua normativa específica.  
DISPOSICIONS FINALS  
Primera  
ANNEX I  
LLOCS DE NATURALESA FUNCIONARIAL  
   
I. Sector d'administració general NÚM. LLOCS  
Grup A 35  
Grup C 30  
Grup D 150  
Grup E 100  
Total administració general 315  
   
II. Sector d'administració especial   
   
Grup A 31  
1. Arquitectes 15  
2. Enginyer/a de Mines 2  
3. Enginyer/a agrònom/a 4  
4. Metges del treball 4  
5. Farmacèutic/a 2  
6. Enginyer/a de Camins, Canals i Ports 4  
Grup B 51  
1. Arquitecte tècnic 5  
2. Assistent social/DU Treball Social 6  
3. Fisioterapeuta 3  
4. Enginyer/a tècnic/a agrícola 25  
5. Enginyer/a tècnic/a industrial 5  
6. Enginyer/a tècnic/a de Mines 2  
7. Tècnic mitjà Empreses i Activitats Turístiques 2  
8. Tècnic mitjà de Gestió Cultural 3  
   
Grup C 89  
1. Educador d'Educació Especial 75  
2. Educador d'Educació Infantil 7  
3. Operador de Sistemes Informàtics 7  
Total administració especial 171  
TOTAL LLOCS DE NATURALESA FUNCIONARIAL 486  
ANNEX II  
LLOCS DE NATURALESA LABORAL  
   
Grup D 69  
Grup E 11  
TOTAL 80  
El conseller de Justícia i Administracions Públiques està facultat per a dictar totes les disposicions que requerisca el compliment i execució d'este decret.  
Segona  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 7 de març de 2008  
El president de la Generalitat,  
FRANCISCO CAMPS ORTIZ  
El conseller de Justícia i  
Administracions Públiques,  
FERNANDO DE ROSA TORNER  
ANNEX III  
LLOCS A COBRIR MITJANÇANT PROCEDIMENTS ESPECÍFICS  
   
Grup A  
1. Cos Advocats de la Generalitat 5  
2. Cos Inspectors de Tributs de la Generalitat 32  
3. Cos d'Interventors i Auditors de la Generalitat 7  
4. Col·laborador Científic Adjunt 10  
TOTAL 54  
TOTAL OFERTA OCUPACIÓ PÚBLICA 620  
\* \* \* \* \*  
ANEXO I  
PUESTOS DE NATURALEZA FUNCIONARIAL  
   
I. Sector de administración general Nº PUESTOS  
Grupo A 35  
Grupo C 30  
Grupo D 150  
Grupo E 100  
Total administración general 315  
   
II. Sector de administración especial   
   
Grupo A 31  
1. Arquitectos 15  
2. Ingeniero/a de Minas 2  
3. Ingeniero/a agrónomo/a 4  
4. Médicos del trabajo 4  
5. Farmacéutico/a 2  
6. Ingeniero/a de Caminos, Canales y Puertos 4  
Grupo B 51  
1. Arquitecto técnico 5  
2. Asistente social/DU Trabajo Social 6  
3. Fisioterapeuta 3  
4. Ingeniero/a técnico/a agrícola 25  
5. Ingeniero/a técnico/a industrial 5  
6. Ingeniero/a técnico/a de Minas 2  
7. Técnico medio Empresas y Actividades Turísticas 2  
8. Técnico medio de Gestión Cultural 3  
   
Grupo C 89  
1. Educador de Educación Especial 75  
2. Educador de Educación Infantil 7  
3. Operador de Sistemas Informáticos 7  
Total administración especial 171  
TOTAL PUESTOS DE NATURALEZA FUNCIONARIAL 486  
ANEXO II  
PUESTOS DE NATURALEZA LABORAL  
Grupo D 69  
Grupo E 11  
TOTAL 80  
ANEXO III  
PUESTOS A CUBRIR MEDIANTE PROCEDIMIENTOS ESPECÍFICOS  
Grupo A  
1. Cuerpo Abogados de la Generalitat 5  
2. Cuerpo Inspectores de Tributos de la Generalitat 32  
3. Cuerpo de Interventores y Auditores de la Generalitat 7  
4. Colaborador Científico Adjunto 10  
TOTAL 54  
TOTAL OFERTA EMPLEO PÚBLICO 620